
SIA “Rīgas Austrumu klīniskā universitātes slimnīca” (turpmāk – Slimnīca vai Pasūtītājs) padome plāno izsludināt publisku kandidātu pieteikšanās procedūru (atklātu konkursu) Slimnīcas valdes locekļa amatam. 
Slimnīcas valdes locekļa amata kandidātu atlase tiks veikta saskaņā ar Publiskas personas kapitāla daļu un kapitālsabiedrību pārvaldības likuma 31.pantā noteikto valdes locekļu nominēšanas kārtību un atbilstoši Ministru kabineta 2020.gada 7.janvāra noteikumiem Nr. 20 “Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai” (turpmāk – MK noteikumi), kā arī vadoties atbilstoši 2022.gada 22.marta “Vadlīnijām valdes un padomes locekļu nominēšanai kapitālsabiedrībās, kurās kapitāla daļas pieder valstij vai atvasinātai publiskai personai”[footnoteRef:1] . [1:  https://www.valstskapitals.gov.lv/images/userfiles/Vadlin_valdes_un_pad_nomin_kapsab_kuras_kap_dal_pied_valstij_atvas_publ_personai%281%29.pdf] 

Slimnīcas padome ir izveidojusi valdes locekļa amata kandidātu nominācijas komisiju (turpmāk – Nominācijas komisija), kuras uzdevums ir izvērtēt kandidātus un kura atbilstoši MK noteikumu 23.punktam izstrādās un apstiprinās nolikumu, kurā noteiks nominācijas procesa organizatoriskos jautājumus, definēs kandidātu vērtēšanas kritērijus un kandidātu novērtēšanas kartību.
 	Ievērojot Publiskas personas kapitāla daļu un kapitālsabiedrību pārvaldības likuma 31.panta trešo daļu, nominācijas procesā nepieciešams piesaistīt personāla atlases konsultantu, kurš veic MK noteikumu VIII.daļā noteiktos pienākumus, ar kuru izpildi saistītos izdevumus sedz Pasūtītājs.   
	Pretendentam, ar kuru tiks slēgts līgums par personāla atlases konsultanta pakalpojumiem nominācijas procesā, (turpmāk – Izpildītājs) jāievēro Nominācijas komisijas izvirzītās prasības, pieņemtie lēmumi un dotie uzdevumi kandidātu atlases norisei, tajā skaitā Nominācijas komisija savu pilnvaru robežās var grozīt, papildināt vai samazināt Tehniskajā specifikācijā norādītās atlases prasības un veicamos uzdevumus katras atlases kārtas ietvaros. 

Pakalpojuma izpildes posmi, uzdevumi un nodevumi

	Pakalpojuma izpildes posmi
	Uzdevumu un nodevumu apraksts katrā pakalpojuma izpildes posmā

	1.posms
	Sagatavošanās uzdevumi

	
	
1. Sadarbībā ar Pasūtītāju veic amata analīzi, apkopojot visu informāciju, kas var ietekmēt amata kandidātu atlases procesu, t.sk. informāciju par amata nozari, amata līmeni, amata struktūrvienību, amata izpildītāja sasniedzamos mērķus, galvenos pienākumus, amata pienākumu izpildei nepieciešamās prasmes, pieredzi un kompetences un citu informāciju, kas var ietekmēt amata kandidātu atlases procesu. 
1. Sadarbībā ar Slimnīcas padomi izstrādā amata kandidātiem izvirzāmās prasības, tostarp nepieciešamās kompetences un profesionālo pieredzi.
1. Sadarbībā ar Pasūtītāju identificē attiecīgā amata kandidātu meklēšanas vietnes, atlases procesa organizēšanai izmantojamās metodes un citus amata kandidātu atlases procesu ietekmējošus faktorus. 
	

	
	Sagatavošanās nodevumi

	
	
Iesniedz elektroniskā formātā, nosūtot Slimnīcas noteiktajai kontaktpersonai (turpmāk – Kontaktpersona) uz e-pasta adresi ne vēlāk kā 5 (piecu) darba dienu laikā no līguma noslēgšanas un/vai no Pasūtītāja pieprasījuma par pakalpojuma nepieciešamību, kas nosūtīts Izpildītājam uz līgumā norādītās kontaktpersonas e-pasta adresi, saņemšanas dienas:
1. Detalizētas amata analīzes un/vai profila apraksts, iekļaujot  kandidātiem izvirzāmo amata prasību projektu.
1. Apraksts par amata kandidātu meklēšanas vietnēm un par kandidātu atlases procesa organizēšanai izmantojamām metodēm, un citiem amata kandidātu atlases procesu ietekmējošiem faktoriem. 


	2.posms
	Atlases plānošanas uzdevumi

	
	
1. Sadarbībā ar Pasūtītāju sagatavo amata kandidātu atlases procesa plānu, sniedzot priekšlikumus par amata kandidātu atlases procesa posmiem, laika plānu, vērtēšanas kritērijiem un pēc iespējas dažādām un amata profilam atbilstošākajām vērtēšanas metodēm. Prezentē un saskaņo amata kandidātu atlases procesa plānu un vērtēšanas metodes ar Nominācijas komisiju.
2. Sagatavo vakantā amata darba sludinājumu un saskaņo to ar Nominācijas komisiju, t.sk. izstrādā CV (Curriculum Vitae) paraugu, kas tiks pievienots sludinājumam kā aizpildāmā veidne.
3. Piedalās atlases procesa nolikuma un kandidātu vērtēšanas veidlapas  izstrādē.
4. Publicē/organizē amata sludinājuma publicēšanu (Nodarbinātības valsts aģentūras mājas lapā; Slimnīcas mājas lapā; valstskapitals.gov.lv; CVonline; sociālajos tīklos (Linkedin un Facebook), ja nepieciešams, publicē vēl citās vietnēs).
5. Tiklīdz ir publicēts amata sludinājums, veic mērķtiecīgu izpēti,  izmantojot savas datu bāzes un citus informācijas avotus, lai identificētu potenciālos amata prasībām atbilstošus kandidātus, kurus uzrunāt pieteikties amatam. Atbilstošie potenciālie kandidāti tiek apkopoti kandidātu sarakstā, kuru Izpildītājs iesniedz/prezentē Nominācijas komisijai.  
6. Uzrunā identificētos, potenciālos prasībām atbilstošos kandidātus, aicinot iesniegt pieteikumu amata konkursā.


	
	Atlases plānošanas nodevumi

	
	
Iesniedz elektroniskā formātā, nosūtot uz Kontaktpersonas e-pasta adresi ne vēlāk kā 10 (desmit) darba dienu laikā pēc Pasūtītāja pieprasījuma par pakalpojuma nepieciešamību, kas nosūtīts Izpildītājam uz Līgumā norādītās kontaktpersonas e-pasta adresi, saņemšanas dienas.
1. Ar Nominācijas komisiju saskaņots vakantā amata sludinājums (t.sk., CV veidne).
1. Ar Nominācijas komisiju saskaņots amata kandidātu atlases procesa plāns (t.sk., vērtēšanas kritēriji, metožu plāns) un kandidātu novērtēšanas veidlapa.
1. Potenciālo uzrunājamo amata kandidātu saraksts.
1. Informāciju (saites) par publikācijām medijos un tīmekļa vietnēs, kurās publicēts amata sludinājums.


	3.posms
	Atlases pirmās kārtas organizēšanas uzdevumi

	
	
1. Apkopo visu kandidātu iesniegtos pieteikumus un nodrošina apstiprinājuma e-pastu kandidātiem par pieteikumu saņemšanu.
2. Veic kandidātu pieteikumu un iesniegto dokumentu (CV, izglītības dokumentu u.c.) analīzi, lai pārbaudītu kandidātu atbilstību obligātajām minimālajām prasībām, atbilstoši Nominācijas komisijas apstiprinātajiem vērtēšanas kritērijiem. 
3. Obligātajām minimālajām prasībām atbilstošajiem kandidātiem  izvērtē iepriekšējo profesionālo pieredzi, valodas zināšanas un atbilstību citām noteiktajām amata prasībām, atbilstoši Nominācijas komisijas apstiprinātajiem vērtēšanas kritērijiem.   
4. Obligātajām minimālajām prasībām atbilstošajiem kandidātiem veic reputācijas sākotnējo pārbaudi (publiski pieejamā informācija). Gadījumā, ja kandidāta reputācijas sākotnējās pārbaudes rezultātā tiek konstatēti riski nevainojamai reputācijai, norāda par tiem Nominācijas komisijai, un kandidāta reputācija papildus tiek pārbaudīta tālākajā atlases procesā. 
5. Sagatavo kandidātu atbilstības izvērtējuma rezultātus par kandidātu iesniegto informāciju un dokumentiem. 
6. Prezentē kandidātu atbilstības izvērtējuma rezultātus Nominācijas komisijai vērtējuma veikšanai.
7. Informē kandidātus, kuri saskaņā ar Nominācijas komisijas lēmumu tiek izvirzīti atlases otrajai kārtai, lūdz kandidātus sagatavot prezentāciju par Nominācijas komisijas noteikto tēmu un vienojas ar kandidātiem par atlases otrās kārtas intervijas laiku un vietu, 
8. Informē kandidātus, kuri saskaņā ar Nominācijas komisijas lēmumu netiek izvirzīti atlases otrajai kārtai, nosūtot rakstveida atteikumu uz kandidāta pieteikumā norādīto e-pasta adresi. 


	
	Atlases pirmās kārtas organizēšanas nodevumi

	
	
5 (piecu) darba dienu laikā no sludinājuma beigu datuma iesniedz elektroniskā formātā, nosūtot Kontaktpersonai uz e-pastu, kandidātu novērtēšanas veidlapu, kas satur sarakstu ar kandidātiem, kuri pieteikušies dalībai kandidātu atlases konkursā, un to atbilstības sākotnējā izvērtējuma rezultātus ar pamatojumu atbilstoši pieteikumā un tā dokumentos sniegtajai informācijai un 5 (piecu) darba dienu laikā pēc Nominācijas komisijas vērtējuma veikšanas, iesniedz sarakstu, kad ir ieplānotas atlases otrās kārtas intervijas ar uz otro atlases kārtu virzītajiem kandidātiem


	4.posms
	Atlases otrās kārtas organizēšanas uzdevumi

	
	
1. Sniedz priekšlikumus atlases otrās kārtas norisei (otrā kārta tiek īstenota kā strukturēta intervija un kandidāta prezentācija par Nominācijas komisijas noteiktu tēmu) un intervijas jautājumiem. 
1. Organizē un piedalās kā novērotājs ar padomdevēja tiesībām  Nominācijas komisijas intervijās ar kandidātiem, kas izvirzīti atlases otrajai kārtai. 
1.  Informē kandidātus, kuri saskaņā ar Nominācijas komisijas lēmumu tiek izvirzīti atlases trešajai kārtai, lūdzot iesniegt papildu nepieciešamos dokumentus (piemēram, izziņu par (ne)sodāmību), un vienojas par  trešās kārtas interviju un/vai testu laiku un vietu.  
1. Informē kandidātus, kuri saskaņā ar Nominācijas komisijas lēmumu netiek izvirzīti atlases trešajai kārtai, nosūtot rakstveida atteikumu uz kandidāta pieteikumā norādīto e- pasta adresi. 
1. Ja pēc otrās atlases kārtas nav identificēti amatam atbilstoši kandidāti, vienojas ar Pasūtītāju par tālāko atlases procesa gaitu.


	
	Atlases otrās kārtas organizēšanas nodevumi

	
	
1. 5 (piecu) darba dienu laikā pēc Nominācijas komisijas lēmuma par  atlases pirmās kārtas rezultātiem, iesniedz elektroniskā formātā, nosūtot Kontaktpersonai priekšlikumus atlases otrās kārtas norisei un priekšlikumus strukturētas intervijas jautājumiem. 
2. 5 (piecu) darba dienu laikā pēc Nominācijas komisijas lēmuma par atlases otrās kārtas rezultātiem, iesniedz elektroniskā formātā Kontaktpersonai detalizētu rakstisku ziņojumu par atlases otrās kārtas interviju norisi un vērtēšanas rezultātus 


	5.posms
	Atlases trešās kārtas organizēšanas uzdevumi

	
	
1. Organizē un veic atlases trešajai kārtai izvirzīto kandidātu vadības kompetenču novērtēšanu, izmantojot padziļinātu, strukturētu interviju vai citu novērtēšanas metodi, veic personības testēšanu, veic atsauksmju ievākšanu (ne mazāk kā 3 atsauksmes no katra kandidāta tiešajiem vadītājiem, visiem tiešajiem vadītājiem uzdodot vienādus jautājumus), veic padziļinātu reputācijas pārbaudi.
1. Sagatavo rakstisku, argumentētu kopsavilkumu par katru kandidātu, ņemot vērā amata kandidātiem izvirzītās prasības un kritērijus. 
1. Prezentē trešās kārtas novērtējuma rezultātus Nominācijas komisijai vērtējuma veikšanai. 
1. Informē kandidātu/-us, kuri saskaņā ar Nominācijas komisijas lēmumu tiek izvirzīti (nominēti) Slimnīcas valdes locekļa amatam un informācija par kuru/-iem tiks iesniegta Slimnīcas padomei lēmuma pieņemšanai.
1. Informē atlases trešās kārtas kandidātus, kuri atbilstoši Nominācijas komisijas lēmumam netiek nominēti valdes locekļa amatam, nosūtot atteikumu uz kandidāta pieteikumā norādīto e- pasta adresi.
1. Ja pēc atlases trešās kārtas nav identificēti amatam atbilstoši kandidāti vai Nominācijas komisijas nominētais kandidāts atsauc savu dalību atlases procesā, vienojas ar Pasūtītāju par tālāko atlases procesa gaitu.


	
	Atlases trešās kārtas organizēšanas nodevumi

	
	
5 (piecu) darba dienu laikā no Nominācijas komisijas lēmuma  par trešās kārtas rezultātiem iesniedz elektroniskā formātā, nosūtot Kontaktpersonai uz e-pastu:
1. Detalizēts rakstisks ziņojums par atlases trešās kārtas kandidāta/-u vadības kompetenču novērtējumu, ar informāciju par kandidātu intelektuālo spēju un personības izpētes rezultātiem, iegūtajām atsauksmēm un padziļinātas reputācijas pārbaudes rezultātiem atbilstoši Nominācijas komisijas saskaņotajiem vērtēšanas kritērijiem un metodēm.


	6.posms
	Atbalsts padomei informēta lēmuma pieņemšanai 

	
	
1. Organizē Slimnīcas padomes interviju ar Nominācijas komisijas  nominēto/-ajiem kandidātu/-iem un sniedz padomei nepieciešamo atbalstu informēta lēmuma pieņemšanai.
1. Piedalās pēc nepieciešamības Slimnīcas padomes sēdē, kurā pieņem lēmumu par kandidātu, kurš virzāms ievēlēšanai Slimnīcas valdes locekļa amatā.
1. Izsaka amata piedāvājumu un par amata piedāvājuma nosacījumiem un saņem kandidāta piekrišanu tikt ievēlētam Slimnīcas valdē.
1. Ja pēc padomes intervijas Slimnīcas padome noraida Nominācijas komisijas izvirzīto kandidātu, vienojas ar Pasūtītāju par tālāko atlases procesa gaitu. 
1. Ja izvēlētais kandidāts nesniedz piekrišanu tapt ievēlētam Slimnīcas valdes locekļa amatā, vienojas ar Pasūtītāju par tālāko atlases procesa gaitu.


	
	Atbalsta padomei informēta lēmuma pieņemšanai nodevumi

	
	
5 (piecu) darba dienu laikā pēc padomes intervijas/-u noslēguma, iesniedz elektroniskā formātā, nosūtot uz Kontaktpersonas e-pasta adresi:
1. Ziņojumu par uz intervijām aicinātajiem kandidātiem un atsevišķu pārskatu par interviju un tās rezultātu ar nominēto kandidātu, kuram  izteikts amata piedāvājums. 


	7.posms
	Nodrošināt aizvietošanas garantiju (Garantijas aizvietošanas uzdevums)

	
	
Ja Slimnīcas valdes locekļa amatam nominētais kandidāts nesniedz piekrišanu tapt ievēlētam Slimnīcas valdes locekļa amatā vai 12 mēnešu laikā pēc ievēlēšanas amatā pārtrauc pilnvarojuma līguma attiecības, Izpildītājs vienu reizi bez maksas nodrošina atkārtotu kandidātu atlases organizēšanu, vienojoties ar Pasūtītāju par kandidātu atlases procesa gaitu.


	Vispārēji uzdevumi atlases norises laikā

	
1. Uztur saziņu, atbild uz jautājumiem un nodrošina atgriezenisko saiti ar kandidātiem (ievērojot saprātīgu atbildes sniegšanas termiņu) visa kandidātu atlases procesa gaitā un tam noslēdzoties, nodrošinot, ka netiek nodarīts kaitējums Pasūtītāja kā valsts kapitālsabiedrības tēlam un reputācijai.
1. Sniedz profesionālas, neierobežota skaita konsultācijas un ieteikumus Pasūtītājam un/vai Nominācijas komisijai visos pakalpojuma sniegšanas posmos veiksmīgas un atbilstošas amata kandidātu atlases procesa norises nodrošināšanai.
1. Nodrošina visā atlases procesa laikā vienlīdzīgas attieksmes principa ievērošanu pret visiem kandidātiem, tostarp piedāvājot un izmantojot vienādas atbilstības novērtēšanas metodes.
1. Nodrošina uzdevumu izpildē atbilstošākā un piemērotākā (Izpildītāja piedāvājumā norādītā) speciālista piesaisti, kura zināšanas un prasmes vislabāk atbilst konkrētā veicamā darba uzdevumam. 
1. Nodrošina personas datu aizsardzību un iegūtās konfidencialitāti attiecībā uz kandidātiem un atlases procesu, tajā skaitā, informācija par kandidātiem netiek nodota vai izpausta trešajām personām, kā arī netiek veiktas citas darbības, kas ir pretrunā ar normatīvajos aktos noteiktajam regulējumam. 
1. Piedalās visās Nominācijas komisijas sēdēs.
1. Ja nepieciešams, veic izmaiņas amata kandidātu atlases procesa plānā un saskaņo veiktās izmaiņas ar Nominācijas komisiju.
 




2. Pakalpojumam izvirzītās prasības:

	Nr.p.k.
	Prasības
	Pretendenta piedāvājums

	Informācija par Pakalpojumu un veicamie uzdevumi (saskaņā ar augstāk minētajiem nosacījumiem)

	1
	Veikt atlasi valdes locekļa amatiem, kas realizējams pēc nepieciešamības, abpusēji saskaņojot uzsākšanas un nobeiguma procesus un termiņus (t.sk. starptermiņus).
	

	2
	Sagatavot priekšlikumus par kandidātiem izvirzāmajām prasībām un vēlamajām kompetencēm.
	

	3
	Sagatavot nepieciešamās veidnes kvalitatīva atlases pakalpojuma nodrošināšanai, kā piemēram, CV veidni (ar detalizāciju), kas aizpildāma visiem kandidātiem vienāda; vērtēšanas veidlapas formas; protokola formu; atsauksmju lapas utml.
	

	4
	Sagatavot, saskaņot un publicēt vakances sludinājumus plašsaziņas portālos.
	

	5
	Veikt tiešo atlasi: veikt kandidātu tirgus izpēti, izmantot datu bāzi un kontaktu tīklu, atlasot un uzrunājot piemērotus kandidātus atbilstoši noteiktajām kompetenču un profesionālās pieredzes prasībām (headhuntig).
	

	6
	Iesniegt izskatīšanai sarakstu ar prasībām atbilstošiem kandidātiem, norādot informāciju par kandidātu atbilstību izvirzītajām prasībām. Izvērtēšanu veikt 5 (piecu) darba dienu laikā no sludinājumā norādītā kandidātu pieteikumu beigu termiņa datuma.
	

	7
	Organizēt un piedalīties atlases otrās kārtas intervijās ar kandidātiem.
	

	8
	Balstoties uz kandidātiem izvirzītajām prasībām, 5 (piecu) darba dienu laikā pēc Nominācijas komisijas lēmuma par  atlases otrās kārtas rezultātiem, ieteikt prioritāros kandidātus, kurus nepieciešams novērtēt padziļināti (kompetenču testi, personības testi u.tml.).
	

	9
	Veikt uz trešo atlases kārtu virzīto kandidātu, interviju ar padziļinātu (tajā skaitā kompetenču) novērtēšanu un sniegt informāciju par kandidātu kompetencēm (atbilstoši definētajām kompetencēm), stiprajām un vājajām pusēm, riska faktoriem un attīstības vajadzībām. Padziļinātu novērtēšanu (tajā skaitā kompetenču, personības) veikt 10 (desmit) darba dienu laikā no Nominācijas komisijas lēmuma par  kandidātu izvēles dienas.
	

	10
	Apkopot vismaz 3 (trīs) atsauksmes par katru no uz trešo kārtu virzītiemkandidātiem, kā arī veikt reputācijas izpēti normatīvajos aktos akceptējamā kārtībā. Veikt šajā punktā paredzētās darbības paralēlā laika termiņā ar padziļināto novērtēšanu.
	

	11
	Veikt intervijas, sniegt savus novērojumus par kandidātiem.
	

	12
	Ja nepieciešams, veikt papildus padziļināto izvērtēšanu, testus, kompetenču izvērtēšanu, piemērotību, profesionālo novērtējumu 
	

	13
	Nodrošināt veikto darbību – atlases, prasību izvērtēšanas, padziļinātās izvērtēšanas, kompetenču pārbaudes, testu veikšanas protokolēšanu un kandidātu atlases procesā gūto punktu uzskaiti, lai nodrošinātu caurspīdīgu un godīgu atlases procesu. Nodrošina visu dokumentu apkopošanu (t.sk.rezultātu), parakstu iegūšanu un nodošanu atlases procesā iesaistītajām personām.
	

	14
	Paziņot rezultātus konkursu neizturējušajiem kandidātiem.
	

	15
	Nodrošināt katra atlases projekta fināla kandidāta garantiju atlases procesa rezultātam, (kas saskaņā ar iepirkumā izvērtēto var sastādīt no 6 līdz 12 mēnešu periodu), nodrošinot iespēju bez papildu samaksas veikt atkārtotu atlasi situācijā, ja ar atlasītajiem kandidātiem tiek pārtrauktas darba tiesiskās attiecības (kas saskaņā ar iepirkumā izvērtēto var sastādīt no 6 līdz 12 mēnešu periodu), ja atlasītie kandidāti nepietiekami kvalitatīvi veic savus pienākumus vai atstāj amatu pēc paša vēlēšanās.

· Vismaz 3 (trīs) atsauksmes no klientiem.

